SUID-AFRIKAANSE RADIOLIGA 
SARLNUUS SONDAG 27 OKTOBER 2002 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

RAE UITSLAE BEKEND 

NOMINASIES VIR RAADSLEDE VIR DIE SARL EN MOSIES VIR DIE AJV 
SARL OPE DAG BY NARS OP 2 NOVEMBER 

AUSTRALIë SE HOUDING TOV AANSPRAAK OP 70 cm BAND 


SPESIALE GELEENTHEIDSTASIE TYDENS ALGEHELE SONSVERDUIS- 
TERING 


Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
aan sarlnews@hotmail.com nie later as die Donderdag wat die bulletin vooraf- 
gaan, in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 
RAE UITSLAE BEKEND 


Die uitslag van hierdie maand se RAE is reeds vanaf Donderdag 24 Oktober 
op die SARL webwerf beskikbaar. Uit `n totaal van 111 inskrywings het 99 
kandidate geslaag. 


Die SARL wens hierdie kandidate geluk en vertrou dat hulle die nuwe stokperdjie 
sal geniet. 


Amptelike uitslagbriewe sal binnekort aan kandidate gepos word. Kandidate 
word herinner daaraan dat die ooreenkoms tussen die SARL en ICASA bepaal 
dat sodra kandidate die eksamen geslaag het, hulle op die lug mag kom. 


NOMINASIES VIR RAADSLEDE VIR DIE SARL 


Alle huidige raadslede van die SARL tree uit tydens sy volgende AJV wat op 29 
Maart in Bloemfontein plaasvind en ter voorbreiding vir die gebeurtenis word 


nominasies vir raadslede ingewag in terme van reël 16.2 van SARL-Iede om 
hierdie vakatures te vul. Indien meer as 15 nominasies ontvang word, sal `n 
stemming gehou word. 


Elke nominasie moet die volgende insluit: 


1. Die volle name, roepsein en adres van die genomineerde; 

2. `n Amateurradio georiënteerde GV van nie meer as 200 woorde; 

3. `n Ondertekende verklaring van die genomineerde dat hy die nominasie 
aanvaar en op die raad van die SARL sal dien indien verkies; 

4. Elke nominasie moet deur `n voorsteller sowel as 'n sekondant onderteken 
wees; 

5. Alleenlik ten volle opbetaalde lede (Reël 16.3) van die SARL mag genom- 
ineer word, voorstel of sekondeer. 


MOSIES VIR DIE ALGEMENE JAARVERGADERING 


Mosies vir voorlegging en oorweging by die Algemene Jaarvergadering van die 
SARL op 29 Maart in Bloemfontein word vanaf lede ingewag. 


Elke mosie moet die volgende bevat; 


1. `n Bondige bewoording van die mosie; 
2. `n Motivering ter ondersteuning van die mosie; 
3. Elke mosie moet deur die voorsteller en sekondant onderteken wees. 


Nominasies sowel as mosies moet Die Sekretaris nie later as 30 November bereik 
nie. Dit moet geadresseer word aan Die Sekretaris, SARL, en gepos word na 
Posbus 1721, Strubensvallei, 1735 of gefaks word aan O11 675 2793. Ander 
kontakbesonderhede is Tel 011 675 2793 en e-pos admin@sarl.org.za. 


ORP HE-BAKEN IN PLETTENBERGBAAI 


Onthou die ORP HEF-baken wat deur Roger, ZS1J, naby Plettenbergbaai, 
wat op 7076 kHz bedryf word en dat hy graag verslae sal verwag na 
info@forestwagontrails.co.za. 


SPITSE OP DIE LUG 


Moenie vergeet van die oproep deur Andrew, ZS1AN, gerig aan amateurs wat 
sou belangstel om stasies op bergpieke te gaan oprig en kontakte daarvandaan 
te maak nie. Hy wil graag `n SOTA-vereniging vir Suid-Afrika te stig en vra 
dat belangstellendes hom per telefoon of e-pos kontak. 


Sy telefoonnommers is: Tuis (021) 685-2841; Werk (021) 448-4678; Mobiel (083) 
462-8309 en sy e-posadres is zslan@agsl.net. 


Vir meer inligting aangaande Pieke op die Lug, besoek hul webblad 
www.sota.org.uk. 


SARL OPE DAG BY NARS OP 2 NOVEMBER 


ALMAL, ook nie-lede, word hartlik uitgenooi na die SARL ope dag op 
eerskomende Saterdag 2 November by die NARS te Radiokop. Die byeenkoms 
begin so om en by 09:00 en duur totdat jy uitgekuier is. Die hoofgedagte is om 
net lekker gesellig te kuier in die geselskap van vriende en alle radioamateurs. 
Dit sal in die vorm van `n bring en braai wees. Braaivure sal voorsien word en 
verversings sal beskikbaar wees. Bring asb. opvoustoele en sonsambrele, klein 
tafels en enigiets anders vir jou gerief saam. Bring die spruite asb saam; daar 
is baie ruimte vir kinders om te speel en hulle sal heerlik op `n lugkasteel kan 
baljaar. 


Die kantoor sal oop wees, dus kan jy boeke koop en ledegeld betaal en enige 
ander sake nagaan waaroor jy duidelikheid wil verkry. Stel jou vraelysie solank 
saam. Die radiokamer sal ook oop wees vir amateurwerking. Daar sal ook `n 
senderjag op die terrein op 2 m plaasvind en dit sal pret wees vir nuwelinge op 
hierdie gebied wees om te ondervind hoe dit gedoen word. 


Om die dag nog meer interessant te maak, sal `n lesing oor IRLP aangebied 
word. Dit is die nuutste modus van kommunikasie vir radioamateurs. 


Dit sal waardeer word indien Michelle ZS6TO verwittig kan word oor wie dit 
sal bywoon en veral die kinders om iets vir hulle vermaak te reël. Sy kan per 
e-pos bereik word by: MVDMerwe@uti.co.za of tel. 011 723-1722 of faks: 011 
723-1796. 


AUSTRALIë SE HOUDING TOV AANSPRAAK OP 70 cm BAND 
Die volgende is `n aanhaling uit ONEWS: 


Aangaande die kwessie van `n toewysing aan die Earth Resources Satellite Ser- 
vice van 432 tot 438 MHGZ herinner Keith Malcolm, VK1ZKM, die ACA WIA 
skakelbeampte, ALMAL dat dit vir `n geruime tyd reeds by TTU-forums onder 
oorweging was. 


Die ITU het `n stel reëls ontwikkel wat die bedryf van sulke stelsels dek (pfd 
op die grond, bundelwydte, ens), wat verseker dat steuring aan amateurbedry- 
wighede minimaal en vlugtig sal wees. 


Die toegelate pfd's en seinbandwydte het 'n sein tot gevolg wat te swak is 
om steuring aan normale mobiele FM-werking te veroorsaak” terwyl die sein 
waarneembaar sal wees wanneer die sein deur die straal van `n hoëverrigting 
tropospreiding of AMA ESB-stasie beweeg. 


Gegewe die wentelbaanbesonderhede ens sal die duurte van sodanige steurings 
by enige amateurstasie minder as 1% van die tyd wees. 


Die Australiese houding vir WRCO-03 is om die toepassing van die ITU- 
ontwikkelde reëls te ondersteun ten einde deelgebruik van die band sonder 
steurende inmenging tussen gebruikers te bereik. 


SPESIALE GELEENTHEIDSTASIE TYDENS ALGEHELE SONSVERDUIS- 
TERING 


Belangstellendes kan `n totale sonsverduistering vanuit die noordelike en noord- 
oostelike gebiede van die Limpopoprovinsie op 4 Desember waarneem. 


Die verduistering begin ongeveer om (05:00 UTC en eindig twee en 'n halfuur 
later afhangende van die waarnemingspunt. 


'n Groep radioamateurs vanaf 795 en 756 sal `n spesiale geleentheidstasie 
ZS6SOL bedryf om dekking aan die gebeurtenis te verleen. 


Hulle sal vanaf 30 November tot 7 Desember op die lug wees terwyl hulle mo- 
biel is en sal vanaf die suidelike wal van die Limpopo kommentaar lewer voor, 
gedurende en na die verduistering. 


Almal word uitgenooi om hulle ondervinding met hulle te deel op 40, 20 en 
15 meter heelwaarskynlik rondom 7,075, 14,200 en?21,155 MHz, afhangende van 
bandtoestande. 


@SL asb via die Buro aan Willie 4$5WI1 of direk na Posbus 1064, Eshowe, 3815 
met insluiting van `n gefrankeerde, selfgeadresseerde koevert vir jou kaart. 


SPESIALE BOEKE-AANBOD 


Net 'n herinnering aan die aanbod deur die boekwinkel vir die volgende boeke 
teen spesiale pryse: NOS-Intro deur lan Wade, GANRW, 350 bladsye oor pakke- 
tradio teen R10-00; Understanding Basic Electronics; Your VHF Companion, 
`n 200-bladsy ARRL-boek oor BHF-werking; Radio Auroras” deur Charlie New- 
ton G2FKZ, 'n RSGB-boek oor die ontstaan van auroras en hoe hulle vir BHE- 
voortplanting aangewend kan word; Your RTTY/A mtor Companion deur Steve 
Ford, WB8IMY, `n 140-bladsy ARRL-boek oor Amtor en RTD op HF en Beyond 
Line of Sight, `n 140-bladsy ARRL-boek oor dit wat BHF DX moontlik maak, 
tropo, sporadiese-E, aurora en aurora-E, metoorstrooiing, F-laag-voortplanting 
en aard-maan-aard. 


Elkeen van hierdie tegniese boeke bied uitstekende waarde vir geld en die prys 
vir almal behalwe die eerste een is R50-00 per eksemplaar. 


Skakel Debbie by 011 675 2393 om die voorraadposisie te kontroleer. Amateurs 
wat nie die NARS kan besoek om die boeke te koop nie, moet asb posgeld 
byvoeg. 


OSL-KAARTE 


Hierdie is 'n laaste herinnering aan amateurs dat @OSL-kaarte vir nie-lede van 
die SARL, slegs gehou sal word tot die einde van Oktober. Lede wat tot dan 
aansluit, sal nog hulle kaarte ontvang. Persone wat nognie hulle lidmaatskap 
hernu het nie, se kaarte word ook gehou tot einde Oktober. Na aanleiding van 
die ope dag op 2 November sal hierdie sperdatum ook tot dan aanskuif. 


SAATI-MAANDVERGADERING 


Die gereelde SAATI-maandvergadering sal op Maandag 28 Oktober om 19:80 
in die klubkamer van die Pretoria amateurradioklub op die suid-kampus van 
die Universiteir van Pretoria plaasvind. Die hoofitem op die program sal `n 
bespreking oor die pad vorentoe wees. Almal is welkom. 


Dit is dan die einde van ons nuusbulletin vir vandag. 


Hierdie bulletin is saamgestel deur George, ZS6ONE, en gelees deur ........ vanuit 
ea AS 'n diens aan radioamateurs, kortgolfluisteraars en elektronikaentoe- 
siaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750, 7082 kHz en 145,625 MHz in die Ooslonden-, 145,650 in 
die Durban- en 145,750 MHz in die Pretoriagebied te luister. `n Heruitsending 
kan Maandagaande om 20:00 SAT op 3215 kHz gehoor word. ARMI word deur 
Telkom en Sentech geborg. 


Kom neem ook deel aan die net van die President van die SARL wat Sondae 
om 12:00 op 7082 kHz op die lug is. 


U het geluister na ZS6SRL, dankie dat u by ons aangesluit het. `n Groot woord 
van dank aan al diegene wat items vir hierdie bulletins verskaf en aan al die 
amateurs wat so gereeld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


